नई दिल्ली: Govardhan Puja Shubh Muhurat and Vidhi: आज धूमधाम से गोवर्द्धन पर्व (Govardhan Puja) मनाया जा रहा है. इस दिन भगवान कृष्ण (Krishna) को अन्नकूट (Annakoot or Annakut) यानी 56 या 108 तरह के पकवानों का भोग चढ़ाया जाता है. मान्यता है कि इसी दिन भगवान कृष्ण ने इंद्र देवता के घमंड को चूर-चूर पर गोवर्धन पर्वत की पूजा की थी. इसी दिन बृजवासियों ने इस पर्वत के साथ-साथ अपने गाय-बैलों को भी पूजा था. इसीलिए आज भी खासकर मथुरा वासी गाय-बैल आदि पशुओं को स्नान कराकर, फूल माला, धूप, चंदन आदि से उनका पूजन करते हैं. गायों को मिठाई खिलाकर उनकी आरती उतारते हैं. इसके अलावा मंदिरों में अन्नकूट भोज का आयोजन किया जाता है और शाम को गोबर के गोवर्द्धन बनाकर पूजा की जाती है. यहां जानिए गोवर्द्धन पूजा की पूरी विधि और शुभ मुहूर्त.